Protokolo išrašas
Užimtumo tarnyba prie Lietuvos Respublikos socialinės apsaugos ir darbo ministerijos (toliau – Perkančioji organizacija) vykdo pirkimą „Konsultavimo dėl motyvacijos dirbti ir (ar) socialinių įgūdžių stiprinimo paslaugos“ Nr. 2846770 (toliau – pirkimas), kurį atlieka Užimtumo tarnybos prie Lietuvos Respublikos socialinės apsaugos ir darbo ministerijos nuolatinė viešųjų pirkimų komisija (toliau – Komisija).
Pirkime Centrinės viešųjų pirkimų informacinės sistemos susirašinėjimo priemonėmis buvo gauti tiekėjų prašymai paaiškinti pirkimo sąlygas bei teikiami atsakymai į pateiktus klausimus: 

1 klausimas:
„Dėl: Techninė specifikacija - III. PIRKIMO OBJEKTO APIMTIS.
Sakykite, su kokiais papildomais iššūkiais ir niuansais susidurtų laimėtojas Birštono savivaldybėje? Matome, kad tai savivaldybė, kuriai vienintelei nustatytas dvigubas maksimalus galimas įkainis. Kokius papildomus skaičiavimus, mokesčius turėtume numatyti savo sąmatoje?“
Komisija informuoja, jog pirkime įsivėlė techninė klaida ir buvo neteisingai nurodyti kiekiai 10-oje (Birštono savivaldybės) pirkimo objekto dalyje: preliminarus klientų skaičius 24 mėnesių laikotarpiui vietoj 2 turėtų būti 4, taip pat maksimalus valandų skaičius 24 mėnesių laikotarpiui vietoj 30 turėtų būti 60.
Atsakymas:
Atsižvelgiant į tai, tikslinama:
1.1. specialiųjų pirkimo sąlygų 2 priedo 11 punkte esančios lentelės 10 eilutę, išdėstant ją taip (aktuali redakcija pridedama):
	10.
	Birštono
	4
	60
	3000



1.2. pasiūlymo formos 1 priedo 10 eilutę ją išdėstant taip (aktuali redakcija pridedama):
	Pirkimo objekto dalies Nr.
	Savivaldybė
	Preliminarus klientų skaičius 24 mėnesiams
	Maksimalus valandų skaičius 24 mėnesiams
	1 val. konsultacijos kaina asmeniui, Eur be PVM
	 Pasiūlymo kaina pirkimo objekto daliai Eur be PVM (4*5)
	Pasiūlymo kaina** pirkimo objekto daliai  Eur su PVM*

	1
	2
	3
	4
	5
	6
	7

	10
	Birštono
	4
	60
	 
	 
	 



2 klausimas:
„Techninėje specifikacijoje, nurodoma, jog paslaugų teikimo vieta Užimtumo tarnybos klientų aptarnavimo skyrių patalpos ar paslaugų teikėjo pasirinktos patalpos. Tai reiškiasi, kad konsultacijos visada bus vedamos jūsų skyrių suteikiamose patalpose?“
Atsakymas:
Nesant galimybės teikti paslaugas paslaugų teikėjo patalpose (pastebėta, jog klientai paslaugos teikėjo patalpose jaučiasi drąsiau, labiau atsiveria), paslaugos galės būti teikiamos Perkančiosios organizacijos Klientų aptarnavimo skyrių patalpose (dėl jau pažįstamos vietos, labiau užtikrinamas kliento lankomumas, specialistai gali klientą palydėti, klientas prieš/po konsultacijų gali apsilankyti ir pas jį aptarnaujantį specialistą). Kiekvienu atveju bus derinama su paslaugos teikėju atskirai.

3 klausimas:
„Taip pat, sekančiame punkte yra nurodoma, jog patalpose turi būti laikrodis, 2 patogios vietos sėdėjimui, vanduo ir nosinaitės. Tai jeigu paslaugos bus vedamos jūsų patalpose, mums atskirai reikės pasirūpinti šiais punktais (vanduo. laikrodis, nosinaitės)“.
Atsakymas:
Paslaugas teikiant Perkančiosios organizacijos patalpose, šiomis priemonėmis bus pasirūpinta.

4 klausimas:
„Kiek vienu metu daugiausiai galima suteikti konsultavimo valandų vienam asmeniui? Ar tai priklauso nuo dalyvio poreikių?“.
Atsakymas:
Praktika parodė, kad vienu metu vienam klientui daugiausiai buvo suteikta 2 valandų konsultacija. Teikiant paslaugas turi būti vadovaujamasi protingumo principu, įvertinant, kokios trukmės dėmesio išlaikymas ir susikaupimas tarp konsultanto ir konsultuojamojo gali būti išlaikytas, kad konsultacija būtų efektyvi.

5 klausimas:
„Ar specialistui bus suteikta galimybė savarankiškai planuoti konsultacijų grafiką, įskaitant galimybę vienoje dienoje konsultuoti kelis dalyvius?“
Atsakymas:
Taip, specialistas savarankiškai planuosis savo konsultacijų grafiką bei savarankiškai spręs, kiek per dieną asmenų konsultuoti. Apie planuojamas konsultacijų datas, vietą bei klientų skaičių paslaugų teikėjas informuos Perkančiosios organizacijos atsakingus darbuotojus.

6 klausimas:
„Ar projekto pradžioje bus pateiktas galutinis dalyvių, kuriems turės būti teikiamos paslaugos, sąrašas? Jei ne – kokiu būdu ir periodiškumu bus pateikiama informacija apie paskirtus dalyvius?“
Atsakymas:
Galutinio sąrašo nebus, kadangi klientas, kuris yra registruotas Perkančiojoje organizacijoje, gali būti sekančią dieną jau sėkmingai dirbantis ir nesinaudojantis paslaugomis. Klientų kontaktų pateikimo periodiškumas bus sutartas su Perkančiosios organizacijos atsakingu darbuotoju. Klientų, kuriems reikalingos konsultacijos, kontaktais bus pasidalinta el. paštu. Paslaugos teikėjas, gavę kontaktus, turės susisiekti su klientais ir sutarti susitikimų datas.

7 klausimas:
„Ar bus atlyginama už atvejus, kai suplanuotas susitikimas su dalyviu neįvyksta dėl jo neatvykimo be išankstinio pranešimo?“
Atsakymas:
Ne, apmokama bus tik už faktiškai suteiktas paslaugas. Jeigu asmuo paslaugos negavo, už ją apmokėta nebus. Klientų dalyvavimu paslaugose suinteresuotos abi šalys, tiek paslaugos teikėjas, tiek Perkančioji organizacija, todėl turi būti imamasi atitinkamų priemonių: aiškiai apsibrėžiama konsultacijų vieta, datos, laikai, į konsultacijas nukreipiami tik tie asmenys, kuriems reikalinga pagalba ir jie ją priima, taip pat kiekvieną kartą prieš konsultacijas sutikrinama informacija apie asmenų turimus nedarbingumus ir pan.

8 klausimas:
„Ar numatoma galimybė keisti dalyvį, jei jis du ir daugiau kartų iš eilės neatvyksta į suplanuotus susitikimus?“
Atsakymas:
Jeigu dalyvis be pateisinamos priežasties neatvyksta į sutartą konsultaciją, sankcijas jam galima taikyti ir po pirmojo karto, t. y. keisti registracijos statusą, jei pagalba asmeniui neaktuali, teikti kitas su asmens užimtumu susijusias paslaugas.

